ઇન્દોરઃ ન્યૂઝીલેન્ડ ટીમ માટે આ સમાચાર કદાચ હતાશ કરી દેનારા હશે. કોલકાતા ટેસ્ટ મેચમાં મળેલા ૧૭૮ રનના પરાજય સાથે જ િકવી ટીમ શ્રેણી હારી ચૂકી છે. શ્રેણીની અંતિમ ટેસ્ટ મેચ ઇન્દોરમાં તા. ૮ ઓક્ટોબરથી શરૂ થઈ રહી છે. એવું માનવામાં આવી રહ્યું છે કે આ મેદાનની પીચ પણ કાનપુરની જેમ સ્પિન બોલર્સને મદદરૂપ બની શકે છે. આ સ્થિતિમાં કિવી ટીમને શ્રેણીમાં ક્લીન સ્વિપથી બચવા સખત મહેનત કરવી પડશે. સૂત્રોનું કહેવું છે કે આ પીચમાં કોલકાતાની જેમ અસમાન ઉછાળ રહેશે. આની સાથે આ પીચ પર ઘાસ પણ ઓછું હશે અને વિકેટ બીજા કે ત્રીજા દિવસથી જ ટર્ન લેવાનું શરૂ કરશે.